Nablus

Ang Nablus (Arabe: نابلس, romanisado: Nābulus [ˈnæːblʊs] (; Ebreo: שכם, romanisado: Šəḵem, Biblikal na Shechem, ISO 259-3 Škem; [Νεάπολις] Error: : hindi nasa Latin script (pos 1: Ν) ang transliterasyon (tulong)) ay isang lungsod sa hilagang Kanlurang Pampang, humigit-kumulang 49 kilometro (30 mi) hilaga ng Herusalem (humigit-kumulang 63 kilometro (39 mi) sa pamamagitan ng kalsada), na may populasyong 126,132. Matatagpuan sa pagitan ng Bundok Ebal at Bundok Gerizim, ito ang kabesera ng Gobernasyong Nablus at isang Palestinang setro ng kultura at komersiyo, tahanan ng Pambansang Pamantasan ng An-Najah, isa sa pinakamalaking Palestinang institusyon ng mas mataas na pag-aaral, at ang Pamilihang Sapi ng Palestina. Ang lungsod ay pinangalanan ng Romanong emperador na si Vespasiano noong 72 CE bilang Flavia Neapolis. Sa panahong Bisantino, ang hidwaan sa pagitan ng mga Kristiyano at Samaritanong naninirahan sa lungsod ay sumikat sa isang serye ng mga pag-aalsang Samaritano bago ang kanilang pagsupil noong 529, at lumiit sa bilang ng komunidad sa lungsod. Sa pananakop ng mga Muslim noong ika-7 siglo, ang lungsod ay binigyan ng kasalukuyang pangalang Arabe na Nablus. Ang mga Krusada ay bumalangkas ng mga batas ng Kaharian ng Herusalem sa Konseho ng Nablus at ang mga Muslim, Kristiyano, at mga Samaritano na naninirahan ay umunlad. Ang lungsod pagkatapos ay nasa ilalim ng kontrol ng mga Ayyubid at ng Sultanatong Mamluk. Sa ilalim ng mga Otomano, na sumakop sa lungsod noong 1517, ang Nablus ay nagsilbing administratibo at komersiyal na sentro para sa nakapalibot na lugar, na tumutugma sa kasalukuyang hilagang Kanlurang Pampang. Matapos makuha ang lungsod ng mga puwersa ng Britanya noong Unang Digmaang Pandaigdig, ang Nablus ay isinama sa Mandatong Britaniko ng Palestina noong 1922. Pagkatapos ng Digmaang Arabo-Israeli ng 1948, sumailalim ito sa pamamahala ng Jordan kasama ang natitirang bahagi ng Kanlurang Pampang. Sinakop ng Israel ang Nablus mula noong 1967 Digmaang Anim na Araw at mula noong 1995, ito ay pinamamahalaan ng Pambansang Pangasiwaan ng Palestina. Ngayon, ang populasyon ay higit na Muslim, na may maliliit na Kristiyano at Samaritanong minorya. Mga sanggunian Mga panlabas na link Opisyal na website Maligayang Pagdating sa Lungsod ng Nablus Naka-arkibo 2022-01-26 sa Wayback Machine. Nablus City, Maligayang pagdating sa Palestine Isang site na nagpapaliwanag ng mga dahilan para sa nasirang ekonomiya ng Palestinian Nablus the Culture, muling binubuhay ang kultural na buhay sa Nablus Naka-arkibo 2022-04-15 sa Wayback Machine. Nablus pagkatapos ng Limang Taon ng Salungatan noong Disyembre 2005 na ulat ng OCHA (PDF). Ang mga Arkeolohikal na Labing Natagpuan sa Nablus Larawan na nagpapakita ng Nablus mula sa silangan (Panorama) Larawan na nagpapakita sa silangang rehiyon ng Nablus (Panorama) – Ang larawang kuha mula sa Askar Bahjat Sabri, "Urban Aspects in the City of Nablus in the First Half of the Nineteenth Century" An-Najah University Journal for Research - Humanities, Volume 6 (1992)